**Bestyrelsesmøde i Grundejerforeningen ”Mosen” 4. feb 2016**

**Deltagere:**

Peder Eg Pedersen, nr. 27, formand

Hanne Johansen, nr. 13, kasserer

Søren Panny, nr. 42

Kurt Langeland, nr. 14 (referent)

Afbud fra Jørn Knudstrup Olesen

**Referat i.h.t. dagsorden:**

1. Opsamling siden sidst.
	1. Som aftalt havde Hanne indhentet pris på julebelysning af indkørslen til Mosevænget. Prisen var dog alt for høj, så derfor skrinlægges ideen.
	2. Hede Danmark klipper græsset oftere end bestilt(14 gange); men Hanne kunne oplyse, at der ikke betales for den ekstra klipning.
	3. Der er kommet en regning fra Hede Danmark på 10.000 kr. for rydning af sne + grusning og saltning (10 gange!). Hanne havde klaget over regningen da det anførte ikke er leveret. Resultat afventes. Der var enighed om, at der ikke skal saltes; men at grusning til gengæld er vigtig, da vejen kan blive meget glat og farlig at færdes på.
	4. Hjemmesiden er ikke opdateret. Peder kigger på den.
	5. Blæsten har været hård ved alléen. Peder spørger Viggo om råd mht. opretning af træerne.
	6. Der er væltet en del træer i nærheden af den faste containerplads. Træerne søges ryddet (og anvendt til Sankt Hans) i f.b.m. arbejdsdagene.
	7. Problemet med larm fra måger og høj vandstand i Gåsemosen drøftedes. Det aftaltes at Kurt drøfter sagen med kommunen.
2. Regnskab.
	1. Udkast til regnskab for 2015 revideret, drøftet og godkendt. Overskuddet udgør 46.305 kr..
3. Forslag til budget og kontingent for 2015.
	1. Forslag til budget fremlagt og drøftet. Indtægten er baseret på at kontingentet er reduceret med 500 kr. pr. husstand (i alt 44 husstande).
	2. På ovennævnte baggrund foreslås, at der på generalforsamlingen lægges op til, at kontingentet for 2016 reduceres som anført.
	3. Det blev aftalt at købe Nykredit 3% obligationer for det beløb, der står på Den Jyske Sparekasse vejfond (628.124 kr. og 100.000 kr. ud af det beløb på 108.354 kr., der står hos Nordea. Hanne taler med banken herom.
4. Generalforsamling tirsdag 23. feb kl. 19.00.
	1. Mødested endnu ikke fastlagt. Det kunne være Søndre Skole eller kirken. Vi er indstillet på at betale for det – og for et let traktement. Hanne undersøger hvor og indkalder til generalforsamling. Peder slår datoen op på Facebook. Det er ikke muligt at maile til medlemmerne, da ikke alle ønsker at opgive en adresse.
	2. Søren, Kurt og Peder er på valg. Kurt og Peder villige til genvalg. Peder også som formand. Hanne spørger Martin om han er villig til genvalg som revisor.
5. Arbejdsdage (og containerdage) i Mosen 2016.
	1. 13/4 kl. 17.00 – 19.00. 1. arbejdsdag: Oprydning og rengøring i området. Medbring affaldssæk. Der skal også ryddes op i de træer der er væltet i vinterens løb. Spåner skal rives sammen om planterne.
	2. 22/6 kl. 17.00 – 19.00, 2. arbejdsdag: Samle træ til Sankt Hans og andre forefaldende opgaver.
	3. AUG hjælp med sommerfesten.
	4. 25/9 kl. 12.00 – 14.00, 3. arbejdsdag.
	5. Hvis man ikke har mulighed for at arbejde de anførte dage, kan man henvende sig til bestyrelsen og få en arbejdsopgave tildelt. Der kan også rettes henvendelse til bestyrelsen, hvis der er andet man synes, der skal laves på andre tidspunkter.
	6. Container: Hanne bestiller container afhængig af vejret.
6. Eventuelt.
	1. Intet.